تورک رسام یالچین گؤکچه‌باغین "آنادولو چؤلونده منظره‌لر" باش‌لیق‌لی سرگی‌سی ایسپانیانین والنسیا شهرینده آچیلدی.
لیبر موزه‌سینده 11 ژوئنه قدر سرگی‌لنه‌جک سرگی‌نین آچیلیشی اوچون تشکیل ائدیلن قبولا تورکیه‌نین مادرید سفیری عمر اؤنحون، والنسیا یئرلی حکومتین‌دن مسئول‌لار، بعضی میللت وکیل‌لری، صنعت تنقیدچی‌لری قاتیلدی.
رسپسیوندا چیخیش ائدن سفیر اؤنحون، آغدنیزی‌نین "دوست، ایستی و گؤزل بیر شهری اولان والنسیایا گلمک‌دن ممنونلوق دویدوغونو" وورغولادی.
رسام گؤکچه‌داغین "تورکیه‌نین خصوصیله اژه و اورتا آنادولو بؤلگه‌لرینی سئچه‌رک، کند حیاتی باشدا اولماقلا، آنادولونون مدنیتینی، عنعنه‌لرینی و حیاتینی رسمه آخاتاردیغینی" یازان اؤنحون، "بو تابلو‌لاری‌نین سون درجه مثبت بیر انرژی وئردیگینی دوشوندوگومو سیزلرله پای‌لاشماق ایستییرم. " دئدی.
تورک معاصیر صنعتی‌نین مشهور رساملاریندان‌ گؤکچه‌باغ دا، آنادولوداکی طبیعت، اینسان و چؤل حیاتی عکس ائتدیردیگی رسیملرینی ایسپان صنعت‌سئورلره آنلاتدی.
